L 28/6
DA
Den Europæiske Unions Tidende
31.1.2023
(29)
For første gang vedtog ICCAT også en forvaltningsprocedure for atlantisk tun.
Denne foranstaltning har til formål at sikre langsigtet, bæredygtigt og rentabelt fiskeri efter både den vestlige bestand og bestanden i det østlige Atlanterhav og i Middelhavet.
Ved forvaltningsproceduren gennemføres forvaltningsmålene for østlig og vestlig almindelig tun, herunder vedtagelsen af treårige forvaltningscyklusser, og en gennemførelsesplan frem til 2028.
TAC'en i henhold til forvaltningsplanen for perioden 2023-2025 er på 40 570 ton pr. år for bestanden i det østlige Atlanterhav og i Middelhavet.
Disse foranstaltninger bør derfor gennemføres i EU-retten.
(30)
ICCAT vedtog en forvaltningsplan for sydatlantisk makohaj (Isurus oxyrinchus), der fanges i forbindelse med andre ICCAT-fiskerier, som iværksættes i 2023 for øjeblikkeligt at sætte en stopper for overfiskning og gradvis opnå et biomasseniveau, der er tilstrækkeligt til at understøtte MSY.
Denne plan gør det muligt at beholde bifangster af sydatlantisk makohaj på i alt 1 295 ton, hvilket udgør 503 ton til Unionen.
Ifølge ICCAT-henstillingen betragtes den begrænsede tilladte mængde, der må beholdes, ikke som en langsigtet rettighed og berører ikke en eventuel fremtidig tildelingsproces.
Denne foranstaltning bør derfor gennemføres i EU-retten ved at fastsætte en TAC for bifangster og en tilsvarende EU-kvote.
(31)
For at reducere fiskeridødeligheden for ungfisk af arterne storøjet tun og gulfinnet tun fastholdt ICCAT desuden en maksimal grænse på 300 anordninger til tiltrækning af fisk (FAD'er) pr. fiskerfartøj i 2023 og en forbudsperiode på 72 dage for anvendelsen af FAD'er.
Disse foranstaltninger bør gennemføres i EU-retten.
(32)
På årsmødet i 2021 vedtog ICCAT en 15-årig genopretningsplan for hvid tun i Middelhavet fra 2022-2036.
For 2023 fastsatte ICCAT TAC'en for hvid tun i Middelhavet til 2 500 ton.
Desuden fastsatte ICCAT på grundlag af fangstreglen en TAC for nordatlantisk hvid tun på 37 801 ton for perioden 2022-2023 med henblik på at vedtage en langsigtet forvaltningsprocedure for denne bestand.
Disse foranstaltninger bør gennemføres i EU-retten.
(33)
I henhold til flere ICCAT-henstillinger kan Unionen efter anmodning overføre en procentdel af sin uudnyttede kvote for ICCAT-bestande i den toårige periode.
Disse henstillinger bør snarest muligt gennemføres i EU-retten på grundlag af Kommissionens forslag til forordning af 21. april 2022 (10), så medlemsstaterne kan anvende EU-kvoterne for ICCAT-bestande i deres helhed som fastsat af ICCAT for 2023.
Indtil disse henstillinger gennemføres i EU-retten, bør der fastsættes kvoter for de enkelte medlemsstater for visse bestande på grundlag af en samlet EU-kvote for 2023 som fastsat af ICCAT inden eventuelle justeringer som følge af medlemsstaternes overfiskning eller underfiskning.
Justeringer af de enkelte medlemsstaters kvoter for 2023, der afspejler eventuelle nedsættelser, som ICCAT har gennemført, bør foretages efterfølgende på grundlag af EU-reglerne om nedsættelser i henhold til artikel 105 i forordning (EF) nr.
1224/2009 og under hensyntagen til Kommissionens meddelelse (11) om retningslinjer for nedsættelse af kvoter efter nævnte forordnings artikel 105, stk.
1, 2 og 5.
(34)
På årsmødet i 2022 vedtog Kommissionen for Bevarelse af de Marine Levende Ressourcer i Antarktis (CCAMLR) fangstbegrænsninger for mål- og bifangstarter for perioden fra den 1. december 2022 til den 30. november 2023.
Disse foranstaltninger bør gennemføres i EU-retten.
(35)
På årsmødet i 2022 besluttede Tunkommissionen for Det Indiske Ocean (IOTC) at bibeholde de foranstaltninger, der tidligere er vedtaget for IOTC-kompetenceområdet.
Disse foranstaltninger bør fortsat gennemføres i EU-retten.
(36)
Årsmødet i Den Regionale Fiskeriforvaltningsorganisation for det Sydlige Stillehav (SPRFMO) finder sted den 6.15. februar 2023.
Indtil årsmødet har fundet sted, og der er truffet afgørelse om TAC'erne for 2023, bør de gældende foranstaltninger i SPRFMO-konventionsområdet, som er funktionelt tilknyttet til TAC'erne, derfor opretholdes foreløbigt.
(10) Forslag til Europa-Parlamentets og Rådets forordning om ændring af forordning (EU) 2017/2107 om fastsættelse af de forvaltnings-, bevarelses- og kontrolforanstaltninger, der skal anvendes i konventionsområdet for Den Internationale Kommission for Bevarelse af Tunfiskebestanden i Atlanterhavet (ICCAT) og forordning (EU) 2022/... om indførelse af en flerårig forvaltningsplan for almindelig tun i det østlige Atlanterhav og Middelhavet.
(11) Meddelelse fra Kommissionen om retningslinjer for nedsættelse af kvoter efter artikel 105, stk.
1, 2 og 5, i forordning (EF) nr.
1224/2009 og erstatning af meddelelse 2012/C 72/07 2022/C 369/03 (C/2022/6757) (EUT C 369 af 27.9.2022, s. 3).